《桃源行》
宋代·王淮

武陵十里桃花水，遥接仙家洞天里。桃花不隐洞中春，引得渔郎来问津。

洞中墙屋开村落，石田沙田足耕凿。阴连绿树昼昏昏，鸣鸡吠犬东西门。

渔郎相见惊相语，共问今朝是谁主。秦家虐㷔逐飞烟，司马独主江南天。

尊前论罢长叹息，醉掩松窗卧苔石。明朝出洞归故乡，回首万壑云茫茫。

山中此景知无有，千载词人说盈口。我欲携书上钓船，洞口去觅桃花源。

作者简介：王准（1126年—1189年），字季海，金华城区人。南宋名相。绍兴十五年（1145年）考中进士，授临海尉。历任监察御史、右正言、秘书少监兼恭王府直讲、太常少卿、中书舍人。官至左丞相，封鲁国公。淳熙十六年（1189年）卒，赠少师，谥文定。